Sagunt per una llengua valenciana igualitària
22 de setembre 2017

![](/media/0gimvg10/59_c_valencia_per_igualtat.jpg)

La regidora d'Igualtat, María Giménez, i l'edil de l'àrea de Promoció del Valencià, José Manuel Tarazona, han presentat este matí la campanya Valencià per la igualtat amb l'objectiu d'evitar el sexisme en la llengua valenciana. Esta campanya oferirà a la ciutadania una compilació de possibles solucions per a garantir la igualtat de gènere, adaptant el valencià igualitari a les necessitats de la societat.

Es tracta d'un decàleg amb recomanacions per a utilitzar un llenguatge igualitari, especialment en el llenguatge administratiu, però destinat no solament al funcionariat de l'administració, sinó també a les entitats, associacions i ciutadania en general. Per aiçò, estes recomanacions es repartiran en les pròximes setmanes en els diferents departaments municipals, comerços, centres educatius i sanitaris, etc. Este decàleg complementa la Guia de Comunicació No Sexista que va editar l'Ajuntament de Sagunt en 2010.

D'esta manera, les dos àrees de l'Ajuntament posen en marxa esta campanya per a complir amb el reglament intern per a la transversalitat de gènere aprovat pel Ple al novembre de 2015, com han fet altres municipis del territori valencià, la Diputació de València i la Conselleria d'Educació i Cultura. 

*   [](http://www.facebook.com/sharer.php?u=https://aytosagunto.es/va/actualitat/sagunt-per-una-llengua-valenciana-igualitaria/ "Facebook")
*   [](http://twitter.com/share?url=https://aytosagunto.es/va/actualitat/sagunt-per-una-llengua-valenciana-igualitaria/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-per-una-llengua-valenciana-igualitaria/ "Linked In")
*   [](mailto:?body=https://aytosagunto.es/va/actualitat/sagunt-per-una-llengua-valenciana-igualitaria/)